A BIZOTTSÁG 40/2006/EK RENDELETE
(2006. január 10.)
az Európai Mezőgazdasági Orientációs és Garanciaalap Garanciarészlegének finanszírozási rendszerébe tartozó ügyletek tagállamok által végzett vizsgálatáról szóló 4045/89/EGK tanácsi rendelet alkalmazása részletes szabályainak megállapításáról szóló 4/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Mezőgazdasági Orientációs és Garanciaalap Garanciarészlegének finanszírozási rendszerébe tartozó ügyletek tagállamok által végzett vizsgálatáról és a 77/435/EGK irányelv hatályon kívül helyezéséről szóló, 1989. december 21-i 4045/89/EGK tanácsi rendeletre (1) és különösen annak 19. cikkére,
mivel:
(1)
A 4045/89/EGK rendelet értelmében a tagállamoknak bizonyos információkat közölniük kell a Bizottsággal. A 4/2004/EK bizottsági rendelet (2) rendelkezik az ilyen információk közlésének szabványosított formájáról és tartalmáról. Mivel a szabványosítás megkönnyíti a benyújtott információk felhasználását, és biztosítja a megközelítésmódok egységességét, további részletes szabályokat kell elfogadni az információk közlésének formájára és tartalmára vonatkozóan.
(2)
A 4/2004/EK rendeletet ezért ennek megfelelően módosítani kell.
(3)
Az e rendeletben előírt intézkedések összhangban vannak az Európai Mezőgazdasági Orientációs és Garanciaalap bizottságának véleményével,
ELFOGADTA EZT A RENDELETET:
1. cikk
A 4/2004/EK rendelet a következőképpen módosul:
1.
Az 5. cikk a következőképpen módosul:
a)
az (1) bekezdés helyébe a következő szöveg lép:
„(1) A 4045/89/EGK rendelet 9. cikkének (1) bekezdésében említett éves jelentésnek részletes információkat kell tartalmaznia a 4045/89/EGK rendelet alkalmazásának - e rendelet II. mellékletének I. részében felsorolt - valamennyi vonatkozásáról, és részletes információkat kell tartalmaznia az említett melléklet II. részében meghatározott formanyomtatvány-mintával összhangban.”;
b)
a (3) bekezdés helyébe a következő szöveg lép:
„(3) A vállalkozásoknak a 4045/89/EGK rendelet 7. cikkének (2) bekezdésében említett jegyzékét az e rendelet IV. mellékletében meghatározott formanyomtatvány-mintának megfelelően kell összeállítani, amely az ügyleti adatokat a 6. cikk (3) bekezdésében maghatározott formátumban tartalmazza.”;
c)
a következő (8) bekezdéssel egészül ki:
„(8) A 4045/89/EGK rendelet 2. cikkének (2) bekezdésében említett kockázatelemzést az e rendelet IX. mellékletében meghatározott formanyomtatvány-mintának megfelelően kell elkészíteni.”
2.
A 6. cikk helyébe a következő szöveg lép:
„6. cikk
(1) Az 5. cikk (1)-(4), (7) és (8) bekezdése értelmében benyújtandó információkat a Bizottság által meghatározandó formátumú, elektronikus formában kell közölni.
(2) Az 5. cikk (5) és (6) bekezdésének értelmében benyújtandó információkat a feladó és a fogadó által közös megegyezéssel megállapítandó formátumban, papíralapú vagy elektronikus formában kell közölni. Az 5. cikk (5) és (6) bekezdésének értelmében beérkezett valamennyi kérelem/válasz megérkezéséről szóló megerősítést meg kell küldeni a feladónak.
(3) A 4045/89/EGK rendelet 7. cikke szerinti ügyleti adatokat a 2390/1999/EK bizottsági rendelet (3) I. mellékletében, II. mellékletének 2. pontjában és III. mellékletében meghatározott formátumú, elektronikus formában kell közölni.
3.
A II. melléklet helyébe e rendelet I. mellékletének szövege lép.
4.
A III. melléklet helyébe e rendelet II. mellékletének szövege lép.
5.
A VIII. melléklet helyébe e rendelet III. mellékletének szövege lép.
6.
A rendelet egy új, IX. melléklettel egészül ki, amelynek szövegét ezen irányelv IV. melléklete tartalmazza.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2006. január 10-én.